Kamu bisa jelasin ke aku soal Zon Bebas Tentera Korea dalam bahasa melayu?

Zon Bebas Tentera Korea (Hangul: 한반도 비무장지대, Hanja: 韓半島非武裝地帶) atau kependekannya DMZ adalah satu sejalur tanah yang merentasi Semenanjung Korea di mana ia berfungsi sebagai zon penampan di antara Korea Utara dan Korea Selatan. Secara kasarnya Zon Bebas Tentera membahagikan Semenanjung Korea kepada separuh dan ia melintasi kawasan sekitar garis lintang 38. Zon ini dibentuk sebagai sebahagian daripada Perjanjian Gencatan Senjata Korea di antara Republik Rakyat Demokratik Korea, Republik Rakyat China dan angkatan Perintah Bangsa-bangsa Bersatu.

Kepanjangan zon ini adalah 250 kilometer (160 batu)  manakala lebarnya kira-kira  dan ia merupakan sempadan dengan kehadiran tentera paling ramai di dunia. Garisan Had Utara atau NLL merupakan sempadan laut de facto di antara Korea Utara dan Selatan di Laut Kuning (Laut Barat). Kawasan pesisir pantai dan pulau di kedua-dua bahagian NLL juga terdapat kehadiran tentera yang sangat ramai.